open-index/open-wikipedia-markdown huggingface dataset:
Moon Sang-min

**Moon Sang-min** (; nosusu ontok 14 Ngiop 2000), nopo nga mimingkono do Kabaatan Korea. Ointutunan isio montok kono id suang drama *[[Under the Queen's Umbrella|Under the Queen's Umbrella]]* (2022) om *[[Duty After School|Duty After School]]* (2023). Nakaanu i Moon do gaa sabaagi Best New Actor montok kono disio id *Under the Queen's Umbrella* id 59th Baeksang Arts Awards ontok 2023.

## Koposion Pogulu
Nosusu i Moon Sang-min ontok 14 Ngiop 2000, id Cheongju, North Chungcheong Province. Paganakan nopo disio nga molohing om tabang dau. Naawi ponginabasan disio doid Fashion Model Department id Hanlim Multi Art School, om timpu baino diti poinsikul id Sungkyunkwan University.

## Karier
Sabaagi songulun model, nakapamanau isio do kumoinsan doid *runway* id 2018 F/W Sewing Boundaries Collection ontok 2018. Ontok 2019, minomonsoi isio kosolimbahan koiso/debut sabaagi mimingkono id suang web drama *4 Reasons Why I Hate Christmas*.

Ontok 2021, mingkono i Moon sabaagi detektif omulok id suang siri Netflix *[[My Name (TV series)|My Name]]*. Sumusuhut ontok 2022, mingkono isio id suang TvN drama kisajara *[[Under the Queen's Umbrella|Under the Queen's Umbrella]]*. Kono disio sabagi Grand Prince Seongnam minogowit do populariti om ogumu nokotutun dau, om lobi mantad 20 o *tawaran pengiklanan*i naanu disio mantad mogisuusuai syarikat.

## Aktiviti suai
### Pengiklanan
Ontok 2 Milatok 2023, nopili i Moon Sang-min sabaagi model montok jenama jam domestik Romanson. Ontok 1 Mansak, pnointutun i Moon sabaagi duta kawawagu do produk panamanangan kolumison kijenama I'm from.

## Filmografi
### Siri Televisyen

### Web siri

## Gaa om Kopoingkakatan

### Sanarai

## Sukuon
Mother Teresa

**Agnes Gonxha Bojaxhiu** toi ko' lobi ointutunan sabaagi ***[[Mother Teresa]]*** (Ibu Teresa), kopihondot do Sangti Teresa of Lisieux, sangti gugumompi montok popoinlaab do koilaan ugama.

Ontok toun 1928, minongoi i Agnes Gonxha Bojaxhiu kakap hilo id India  montok mongia' id sikul konven, nga soira nokorikot isido hilo, osianan tomod yau soira kokito kinaantakan hilo tu ogumu toruol-ruol om kiwaa nogi tulun di oruhai no oingkonoi tu noindamaan louson id disan do ralan Calcutta. Mantad dii, kasaga isido do minogidu mantad konven montok monguhup tongoulun id koiyonon dii ontok toun 1948.

Kosonongon ginawo om kouyuuyuo' dau nakagayat do rahi tulun ginumuan montok manakadai om monguhup tulun di kotoguang do kobolingkaangan. Ontok toun 1950, tinimungan ko'onduan (*sisterhood*) pinapaharo do Ponginlaaban Ugama montok Kalaja Amal (*Missionaries for Charity*) i monguhup tulun di kiruol do kusta om nogi kinoyonon kagansapan suai id pomogunan. 

Ontok toun 1979, nakaanu i Mother Teresa do Gaa Kotoronongon Nobel (*Nobel Peace Prize.*) sabaagi mobi diolo i mosikin, miagal do gaa ngaawi di nokopogulu.

## Sukuon
Naau

**Naau**, **nawau**, **navau**, toi ko' **ninaau**, **ninawau**, om **ninavau** nopo nga' kawo do ginumbang dorudginid (*electromagnetic radiation*) ii okito do tulun. Naau nopo nga' poingion id rinulud okito (*visible spectrum*) om koubasan pointongkop mantad ninaru 400 gisom 700nm om kopiampai do sinaru mantad 750 gisom 420THz. Rinulud naau poingion id piolitan do rinulud saauragang (*infrared*), ii kininaru lobi anaru om kisinaru lobi aranggang, om rinulud lapusohug (*ultraviolet*) ii kininaru lobi oniba om kisinaru lobi asarok. Tolu ginumbang diti, ii saauragang, naau, om lapusohug nopo roitan do ginumbang dounmato (*optical radiation*).

## Siniau naau
Naau gumumbang id suang zongou (*vacuum*) kisiniau pointindu' do pinokomoi c = 299\ 792\ 458\ \textrm{ms}^{-1}. Pinakayan i gatang pointogom di siniau naau id puuntipong SI (*SI units*) do popokomoi iso mito. Okon nopo it naau okito gumumbang id zongou kisiniau ingkaa nga' koinsanai ginumbang dorudginid.

Koinsanai ponipangan do siniau naau mangaga' do sopisiau i naau sondompok (*one-way speed of light*) om naau duodompok (*two-way speed of light*). Kaaga'an diti kumoiso noondom di Albert Einstein. Gisom baino aiso po ponginam (*experiment*) nokotipong siniau naau sondompok.

## Piomutan sinaru om sinarok
Sinarok (*period*) nopo tuntuad (*reciprocal*) di sinaru, om piomutan diti ingkaa pogoviton:

T = \frac{1}{f} \quad [\textrm{s}] \quad \Leftrightarrow \quad f = \frac{1}{T} \quad [\textrm{Hz}]  

Montok sinarok T, om sinaru f. Om narulakun (*wavelength*) naau, tutunan di \lambda nopo kipiomutan do sinaru om siniau naau hingkaa:

v = f \lambda \quad [\textrm{ms}^{-1}]

Hiti v siniau naau id zongou toi id suang kamot koposimban siniau naau.

## Bagas naaupuundoud
Koponimbanan do taang tinori **puundorud** toi **puundoud** (*electron*) mozo do tilin kotogomo' tinori om soira do lumintuhun i taang poingion di puundoud om oulai naau id voos do puunnaau (*photon*). It sambalik nga' kawasa nogi, sumaat i taang poingion di puundoud do nakaramit puunnaau tu' poruhangon tinori.

Sauk (*phenomenon*) diti roitan do bagas naaupuundoud (*photoelectric effect).* Om mantad soriuk di Albert Einstein, pinogovit do piiradan hingkaa:

E = hf

do h=6.62606957 \times 10^{-34} \textrm{J} \cdot \textrm{s}  i togom di Planck, om E i tinori.
## Sukuon
Nabawan

**Nabawan** () nopo nga watas id Boogian Pedalaman, Sabah Malaysia. Ontok toun 2010, ginumu nopo mogigion id kinoyonon diti nga soginumu  31,807 tulun  om koingkakat mantad tinaru Murut, Tahol, om nogi Murut Paluan. Ginayo nopo watas Nabawan nga 6089 KM persegi om poingwiliu id boogian kabaatan Sabah, poingwolit do watas Keningau, Tongod, Tawau, Tenom om nogi Wilayah Kalimantan Utara, Indonesia.

## Sukuon

## Noputan Labus
Nabila Razali

**Nur Nabila Mohd Razali** (nosusu 13 Milau 1992) nopo nga songulun susuminding om mimingkono tondu Malaysia. Nokoimpuun o karaja disido kalapas minampayat do ''Akademi Fantasia'' musim ke-10 ontok 2013 id nombo nokolimbou isido id kinoyonon kolimo. Ointutunan isido miampai sinding "Katakan Saja" om "Cemburu" ii ogumu orohian, nga lobi ointutunan maya sinding "Pematah Hati", i notorimo nogi miampai positif, om nosiliu penanda aras montok karaja muzik dau. Sabaagi mimingkono, minsingkono isido id piipiro siri drama televisyen om telefilem. Wokon nopo kredit pinsingkanaan disido nga *[[Hikayat Cinta Si Pematah Hati|Hikayat Cinta Si Pematah Hati]]* (2017), *[[Pesan Pada Hati|Pesan Pada Hati]]* (2019) om *[[Seindah Tujuh Warna Pelangi (drama)|Seindah Tujuh Warna Pelangi]]* (2020).

## Koposion Pogulu
Nosusu i Nabila ontok 13 Milau 1992 id Petaling Jaya, Selangor om pinagayo id Selayang. Tanak di Shamsidah Abd Rahman om Mohd Razali Mura, isido nopo nga graduan jurusan Ijazah Sarjana Muda Senibina id Universiti Sains Malaysia (USM) Pulau Pinang. Minongoput isido ponginabasan id taang sarjana id suang gana di miagal id Universiti Islam Antarabangsa Malaysia (UIAM). Nabila nogi nga bagas tanak sikul id Sekolah Menengah St. Mary Kuala Lumpur.

## Karaja
Minongimpuun i Nabila karaja sabaagi susuminding maya ababayan ''Akademi Fantasia'' musim ko-10 (AF2013), miampai susuminding miagal di Faizul Sany, Hael Husaini, Amira Othman om Indah Ruhaila. Kalapas 10 minggu mi'ingkono id konsert AF2013, nokolimbou isido id kinoyonon kolimo. Id siriba nopo diti nga kosolimbahan disido id AF2013:

# **Minggu 1**: "Gemilang" sinding mantad di Ella
# **Minggu 2**: "Setia Ku Di Sini" sinding mantad di Ziana Zain
# **Minggu 3**: "Berlari" sinding mantad di Tomok
# **Minggu 4**: "Aku Yang Tersakiti" sinding mantad di Judika
# **Minggu 5**: "Wajah Rahsia Hati" sinding mantad di Ogy Ahmad Daud
# **Minggu 6**: "Lovefool" sinding mantad di The Cardigans
# **Minggu 7**: "Keliru" (duet miampai Alif Satar) sinding mantad di Ajai & Nurul
# **Minggu 8**: "Gelombang" sinding mantad di Salamiah Hassan
# **Minggu 9**: "Tentang Rasa" sinding mantad di Astrid om "Permata Biru" sinding mantad di Ella
# **Minggu 10**: "Seandainya Masih Ada Cinta" sinding mantad di Dayang Nurfaizah om "Katakan Saja" (sinding wagu) sinding sondii

Tumanud disido id ponorubungan: "Orohian oku modsinding mantad di okoro po. Id universiti, nosiliu oku miampai koombolutan do pemuzik jalanan". Sinding single koiso disido, "Katakan Saja" nakaanu kopomoromitan di kounsud mantad mokiikinongou. Nga mimpuun i Nabila popoloyo aktiviti inus tu kakal po monginobos id iso universiti awam tempatan. Ontok toun 2015, sinumuang isido tinimungan The Lomas miampai di Aisyah Aziz, Amira Othman om Indah Ruhaila. Gisom nopo dinondo, nakapalabus o tinimungan diti duo single, "Bila Larut Malam" om "Rindu". Kalapas nolimpupusan o ponginabasan, ginumuli isido manahak tarad kumaa gana inus kalapas minapalabus single "Cemburu" i notorimo nogi do mokiikinongou (peminat) ontok toun 2016.

## Sukuon
Na Jae-min

**Na Jae-min** ( nosusu ontok 13 Magus 2000) nopo nga susuminding, susumayau, rapper om mimingkono do Kuria Selatan. Kalapas nokopingluda solinaid do tolu toun, minimbulai isio ontok Magus 2016 sabaagi do puru montok tinimungan kusai do Kuria Selatan ii no tu  NCT maya sub-unit NCT Dream , di nokoisiliu sala iso kapataranan bobos tosonong id Kabaatan Korea.

Nokopomonsoi i Jaemin koimbulayan id pinsingkanaan maya series do web *How to Hate You* (2019)

## Koposion
Nosusu i Na Jaemin id Jeonju, Kabaatan Korea ontok 13 Magus 2000.  Pinagayo isio id Seoul om balajal id Sikul Tosiriba Incheon Cheong-il ;  minoi nogi ampayat do Sikul Taatanga Incheon Haewon om nokongoi id School of Performing Arts Seoul (SOPA).

Nosiliu i Jaemin do mokiikinobos id siriba do SM Entertainment di toun 2013,, id umul dau 13 toun, kalapas no nosiar do staf maamaso manahak isio poster om minomuhu rinomos sabaagi rahisaga miampai tama disio id iso abaabayan. 

## Career
### 2014-2016: Abaabayan pra-debut
Ontok 2014, tuminimpuun i Jaemin do minoi imbulai id piipiro abaabayan miampai tinimungan pinsinguyatan do pra-debut SM Entertainment, SM Rookies  Ontok Magus 2014, minampayat isio do  SM Town Live World Tour IV miampai SM Rookies om minimbulai id piipiro bidio do SM Rookies. Ontok Gumas 2014, nokopomonsoi isio koimbulayan kumoiso id *[[Exo 90;2014|Exo 90;2014]]* ii no tu kapamalanan realiti tv di nabaanan do koombolutan poinlabel Exo, miampai puru NCT id nonggo minsayau yolo tumanud sinding K-Pop mantad toun 1990-an. 

Ontok 22 Ngiop, 2015, pinoilo di ohimag i Jaemin sabaagi do puru do SM Rookies.. Ontok 9 Madsa, pinooilo nogi do isio miampai piipiro koombolutan wawagu sabaagi do "Mouseketeers" id kinoingkakatan Kuria id *[[The Mickey Mouse Club#2015 Korean revival: The Mickey Mouse Club|The Mickey Mouse Club]]*, di poilangon maya Disney Channel Korea.. Pinoilang kokitanan di mantad 23 Madsa gisom 17 Momuhau, 2015 on  naanapanai di Leeteuk of Super Junior.

### 2016-2017: Debut koundorongon mantad nabaangan
Ontok 20 Magus 2016, naakun i Jaemin sabaagi puru kumotolu do sub-unit kotolu do NCT, NCT Dream. Nokoimbulai miampai poinhimag isio miampai NCT Dream's digital poiniso, "Chewing Gum", ontok 24 Magus. 

## Sukuon
Natashia Nikita

**Nikita**, toi ko' ngaran kopiipio i **Natashia Wilona** nopo nga songulun modsisinding rohani. Nosusu isido ontok 22 Mikat 1988 id Jakarta, :ms:Indonesia. Mimpuun isido mimparagat doid gana *pelayanan* Kristian om sinding rohani mantad di 8 nogi o toun. Minimpuun i Nikita momonsoi om minapalabus album dau di koiso ontok toun 1996. Timpu baino, haro o hopod om iso album rohani dau. Suai ko ii, monginobos nogi isido doid Universiti Pelita Harapan (UPH). Wokon nopo album di pinalabus dau nga okito id siriba"

# 1996: Di Doa Ibuku Namaku Disebut
# 1996: Natal Pilihan
# 1997: Ada Ampun Bapa Bagimu
# 1999: Kasih Dari Surga
# 2000: Bapa Engkau Sungguh Baik
# 2002: Worship Series
# 2003: Kubrikan Syukurku
# 2006: With You
# 2007: Pelangi Sehabis Hujan
# 2008: The Journey
# 2010: Love, Eternal

Okon nopo ko ii, isido nogi nga modsisinding do sinding *Seperti Yang Kau Ingini* i nointutunan sabaagi sinding tema sinetron *Buku Harian Nayla* om sinding tema sinetron *Janjimu seperti Fajar* miampai uhu di miagal.
Neelofa

**Noor Neelofa Mohd Noor** (nosusu ontok 10 Mansak 1989)  nopo nga' songulun mimingkono, momuruan ababayan om model id pogun Malaysia. Nokotimpuun isido id gana kalaja diti kahapas nakalantoi id Dewi Remaja ontok 2009/2010 om ointutunan nogi maya drama "Kau Yang Terindah" i okito id TV3 om drama "Suri Hati Mr.Pilot" id Astro Ria.Kalapas nakalantoi id Dewi Remaja, ogumu maganu disido sabaagi mimingkono montok filem om drama om haro nogi i maganu disido dumadi do host id stesen TV. Ontok toun 2016, nakalantoi isido Anugerah Bintang Popular Berita Harian 2016 maya kategori Bintang Paling Popular soira minampayat solinaid 5 toun.

## Sukuon
New South Wales

**New South Wales** (nung ponibaon sabaagi do **NSW**) nopo nga negeri miampai mogiigiyon di togumu kopio id Australia. NSW nopo nga poingiliu id boogian tanggara Australia, id utara Victoria om selatan Queensland. Nokoimbulai iti ontok 1788 om di timpuunon ii nopo nga soboogian tagayo do tana tagayo Australia, om nogi New Zealand, Pulau Lord Howe om Pulau Norfolk.

Ibu negeri om bandar tagayo nopo id NSW nopo nga Sydney.

## Sajara

#### Tulun Momogun
Mogiigiyon mantad id koiyonon nopo diti nga koulunan Tulun Momogun ii nokorikot id Australia kiikiro toun 40 gisom 60 ribu toun di nakatalib. 

#### Kinoihuman Eropah
Kinoihuman Eropah id New South Wales nopo nga winonsoi di Kapten James Cook ontok do kapamanahan dau id pantai timur Australia ontok toun 1770. 

Id suang jurnal ii kohompit do ponoriukan dau id pantai timur benua Australia, pinungaranan di Cook o pantai timur benua New Wales ii pinotunud kawagu o jurnal kuminaa do New South Wales.

Kinoihuman koiso mantad do British nopo nga winonsoi om nointutunan id suang sajara Australia sabaagi First Fleet ii binuruan di Kapten Arthur Philip ii poingigit sabaagi gabenor kopongo do nokorikot ontok di 1788 gisom 1792. Ontok timpu dii, toinsanan New South Wales nopo nga iso koloni banduan.

## Demografi

#### Mogiigiyon
Anggaran ginumu mogiigiyon New South Wales ontok tohuri wulan Mahas 2007 nopo nga 6.89 juta tulun. Nokoingkawas o mogiigiyon diti soginumu 1.1% mantad di toun pogulu ii.

## Pondidikan

#### Tosiriba om Takawas
Sistom sikul NSW nopo nga mantad do tadika gisom sistom toun duo nohopod miampai sikul tosiriba gisom do toun 6 om sikul takawas nopo nga mantad do 7 gisom don 12 toun. Id suang timpu diti, set sikulan nopo nga mantad mogikaakawo taang. Taang 1 nopo nga kiwaa toun 1 om 2 (Tadika nopo nga Taang Gulu 1 om naandasan do misuai id segi pamalanan kurikulum). Taang 2 nopo nga popiamung toun 3 om 4. Turugan nopo diti nga potilombus gisom korikot do taang 6 om olimpupusan miampai do Sijil Takawas Sikulan (HSC) ontok toun 12. 

Sikulan nopo nga wajib gisom umul do 15.  Sundung do ingkaa, osomok no toinsanan tangaanak nopo nga tumindohoi id sikul gisom opongo o Sijil Sikulan ontok tohuri do toun 10. 

## Sukuon
New Zealand

New Zealand nopo nga iso pogun kopulauan id barat daya Lautan Pasifik ii kiwaa do duo pulau tagayo gulu (Pulau Utara om Pulau Selatan) om kiwaa 700 pulau tokoro do suai miampai luas do 268,021 kilometer persegi). 

Sabab do pinotongkiad di laid no, New Zealand nopo nga kiwaa fauna sondii ii nodominasi do tombologi, om kogumuan nopo nga nopupus kopongo norikatan do koulunan om spesies mamalia i pinointutun do para peneroka diti. 

## Pomungaranan
Tadon nopo ngaran do New Zealand nga mantad nuut do polukis peta mantad Belanda i lohowon do 'Nova Zeelandia' sabab do Zeeland ii iso provinsi id barat daya id tana Belanda.
Ng Yen Yen

Nosusu i **Tan Sri Dato' Sri Ng Yen Yen** ontok di 6 Ngiop 1946. Isido nopo nga songulun puru politik Malaysia mantad Koisaan Cina Malaysia (MCA) om bagas Montiri Pelancongan Malaysia id suang kabinet Luguan Montiri Malaysia ko-6, Datuk Seri Mohd Najib bin Abdul Razak. Isido nogi nga songulun bagas Puru Parlimen Raub, Pahang. Isido nopo nga songulun tondu di koinsan nogi nokoumbal minongigit puruan Mongunguhup Presiden MCA. Kinosilihon disido sabaagi do borisan kabinet nakaanu poposiliu sajara do songulun tondu Cina koiso i nakaanu do migit puruan id Montiri Kabinet.
Nick Jonas

**Nicholas Jerry Jonas** (nosusu 16 Manom 1992) nopo nga songulun lulumonsoi, monunuat sinding om nogi mimingkono do Amerika. Minimpuun i Jonas do minsingkono id suang teater ontok di turu nogi toun, om minapalabus single koiso ontok 2002. Minapalabus isio album sulung eponim ontok 2004, sundung au ii nakagayat ginawo do Columbia Records. Minonuridong i Jonas do iso tinimungan miampai tongotabang dau, Joe om Kevin, i ointutunan sabaagi Jonas Brothers. Minapalabus o tinimungan dii do album studio koiso *[[It's About Time]]* maya Columbia Records. Au nakalantoi o rekod dii momodimpot kalantayon komersial, om minidu di tinimungan dii mantad label diolo. Album studio koduo i minomoguno ngaran tinimungan diti sabaagi uhu pinalabus maya Hollywood Records ontok toun 2007, om nosiliu rekod kalantayon diolo. Nosiliu o band diti lundu id Disney Channel ontok timou baino, om nakaanu ogumu tutumanud maya mogisuusuai rangkaian. Miningkono nogi o tinimungan diti id suang filem *[[Camp Rock]]* (2008) i nakalantoi miampai poimpuli.

## Diskografi
**[[Nicholas Jonas]]* (2005)
**[[Nick Jonas (album)|Nick Jonas]]* (2014)
**[[Last Year Was Complicated]]* (2016)

## Filemografi

## Jelajah

#### Konsert gulu

* Who I Am Tour (2010)
* Nick Jonas 2011 Tour (2011)
* Nick Jonas Live (2014)
* Nick Jonas Live in Concert (2015)

#### Festival (mogikaakawo artis)

* The Jingle Ball Tour (2014)
* The Jingle Ball Tour (2015)

## Sukuon
Nik Faizah Mustapha

**Dato’ Nik Faizah Mustapha** nopo nga Lundu Mongingia' 2000 kopihondot Tadau Mongingia' 2000. Sumusuhut nopo nga gaa Lundu Komulakan Berjasa 2005 (Tondu) kopihondot Tadau Komulakan Pogun 2005.Nokoumbal isido nosiliu Pesuruhjaya Pandu Puteri Malaysia.

## Karaja
1966 nosiliu mongingia' siswazah id Sekolah Menengah Zainab, Kota Bharu, Kelantan.Luguan mongingia' id Sekolah Menengah Kebangsaan Kampung Baru, Kuala Lumpur (1972 – 1975), id Pusat Perkembangan Kurikulum (1975 – 1987), Timbalan Pengarah II Lembaga Peperiksaan (1987 – 1990), Luguan Maktab Perguruan Ilmu Khas (1990 – 1993), Timbalan Pengarah I Bahagian Pendidikan Guru (1993) om Ketua Nazir Sekolah om Jemaah Nazir Malaysia (1993 – 1997).

1997-2002 nokopinsin om siniliu sabaagi Puru Suruhanjaya Perkhidmatan Pendidikan (SPP) id siriba Jabatan Perdana Menteri.

## Pandu Puteri
Dinondo nopo nga momuru miampai sukarela id Ibu Pejabat Kebangsaan Persatuan Pandu Puteri Malaysia sabaagi Pengurus Pandu Puteri. Nosiliu isido puru Pandu Puteri (1922 – 1957) om puru Kadet (1958 – 1959) id Malay Girls College, Kuala Lumpur. Minongobi isido do Persatuan Pandu Puteri Malaysia id Seminar Juliette Low id Our Chalet, Switzerland ontok 1960.

Nosiliu isido Momuruan Pandu Puteri id Sekolah Aminuddin Baki, Kuala Lumpur om SMK Kg Baru Kuala Lumpur (1966-1972). Sumusuhut nopo nga Pesuruhjaya Ibu Pejabat Bahagian Pandu Puteri id taang kebangsaan (1972-1978) om (1980-1983). Nokotindapou nogi isido do Persidangan Dunia Persatuan Pandu Puteri om Pengakap Puteri Sedunia (WAGGGS) id Iran ontok madas 1978. 

1983-1993 Luguan Pesuruhjaya Persatuan Pandu Puteri Malaysia. Ontok nopo dii nga nosiliu isido sabaagi AJK Rantau Asia Pasifik, WAGGGS (1984-1987) om (1987-1990).

## Gaa
Nakaanu isido gaa Lundu Mongingia' 2000 kopihondot Tadau Mongingia' 2000. Sumusuhut nopo nga gaa Lundu Komulakan Berjasa 2005 (Tondu) kopihondot Tadau Komulakan Pogun 2005.
Ontok 28 Gumas 2006, noonuan isido Darjah Kebesaran Mahkota Pahang Yang Amat Mulia - Peringkat Kedua Darjah Indera Mahkota Pahang (D.I.M.P) i minogowit do gelaran Yang Hormat Dato’ mantad KDYMM Sultan Pahang.

## Sukuon
Nik Safiah Karim

**Nik Safiah binti Nik Abdul Karim** nopo nga lundu boros i aparagat do poburu boros Malayu. Amu milo olimon o kolisihon disido gisom do nosiliu isido do songulun i pantangon om nosiliu sabaagi omiimitanan sukod wagu id institusi ponginabasan takawas i minaganu balajalan id gana linguistik om sastera. Suai ko popoburu do gana linguistik, aparagat nogi isido do popoburu ningkokoton om koumoligan koonduan.

## Kopointutunan

Professor Emeritus Datuk Dr. Nik Safiah Karim nopo nga nosusu ontok 17 Disember 1939 id Kampong Banggol, Kota Bharu, Kelantan)

Tinumimpuun isido do sinumikul hilo id Sikul Tosiriba Koonduan Inggilis Kota Bahru (baino Sikul Tosiriba' Zainab). Pinotilombus disido o sinikulan dau hilo id Maktab Perempuan Melayu, Jalan Damansara, Kuala Lumpur (baino nointutunan sabaagi Kolej Tunku Kurshiah, Seremban). Kalapas po di, noputan kawagu disido o sikul dau hilo id St. Francis Institution, Melaka gisom nakalantoi om om nakaanu Higher School Certificate di toun 1959. Nakaanu isido do Ijazah Sarjana Muda Sastera (Narayou) id gana Linguistik ontok di toun 1965 hilo id Universiti Malaya. Ontok di toun 1975, nakaanu isido do ijazah Doktor Falsafah id gana Linguistik mantad Ohio University, USA.

Kerjaya akademik nopo disido nga nokoimpuun mantad do kinoonuan dau sabaagi tutor id Jabatan Pengajian Melayu, Universiti Malaya di toun 1963. Solinaid disido do pakalaja, nokoigit isido do piipiro pangkat miagal ko lungkitas, Professor madya om Professor Pengajian Melayu.

Jasa nopo disido nga okito mantad id piipiro jawatan i noigitan dau miagal ko Dekan Fakulti Sastera om Sains Sosial i induo dau noigitan mantad toun 1982 gisom toun1983 toun 1992 gisom toun1994 , Luguan Jabatan Pengajian Melayu mantad toun 1984 gisom toun 1986 om Popotunud Akademi Pengajian Melayu di kumoinsan mantad toun 1990 gisom 1992.

Daamot dii, mantad toun 1989 gisom toun 1990, pinaalasan isido kumaa Dewan Bahasa dan Pustaka sabagi  do Timbang Woyoon Popotuduk. Hiti no isido do minggoos popoburu boros Malayu id pogun om id pointongkop pomogunan. Okito iti mantad do kinopomojodian disido sabaagi Lembaga Pengelola Dewan Bahasa dan Pustaka dan Ahli Jawantankuasa Tetap Bahasa Melayu (JKTBM) sabaagi lansanon pogun Malaysia id pitimbungakan Majlis Bahasa Melayu Brunei Darussalam, Indonesia dan Malaysia (MABBIM). Suai ko iri, nolohou nogi isido id Majlis Antarabangsa Bahasa Melayu (MABM) sabaagi puru oponsol.

Kabaalan disido inoposiliu disido sabaagi susukuon om lundu boros i insaru lohowon id kaantakan i karait do boros. Nokoumbal nogi isido do monompuan kumaa Kementerian Pelajaran Singapura om Kementerian Pelajaran Brunei Darussalam.

## Pambasaan potilombus
# Panorama Bahasa Melayu Sepanjang Zaman :Universiti Malaya Publication, 2010.	  
# Tatabahasa Dewan DBP , 2008.
# Tan Sri Fatimah : potret seorang pemimpin / Nik Safiah Karim, Rokiah Talib  
# Malay grammar for academics and professionals ; DBP, 1995.	  
# Women in Malaysia / (editor), Hing Ai Yun, Nik Safiah Karim, Rokiah Talib.: Pelanduk Publications, 1984.	 
# Bahasa Melayu : teori dan aplikasinya / (Editor) Nik Safiah Karim. : Sarjana Enterprise, 1980.

## Sukuon
Nike Inc.

**Nike, Inc.** nopo nga iso syarikat multinasional Amerika Syarikat i nakaampai id reka bontuk, kopotundaan, pamansayan, pataranan om nogi kapataranan kasut, rasuk, kakamot, rogingot om nogi ko'obian i mionit do sipoot om nogi olahraga id pointongkop do pomogunan. Syarikat diti kiharo ogumu o upis id Beaverton, Oregon, id kinoyonon metropolitan Portland. Ilo nopo nga popotounda kasut sipoot om rasuk bobos agayo id pomogunan om nogi pongilang gulu kakamot sipoot miampai pongindopuan i nokolobi do AS$ 24.1 bilion ontok toun fiskal 2012 (naawi omtok 31 Mei 2012). Gisom 2012, minomoguno ilo do lobi 44,000 tulun id pomogunan. Ontok toun 2014, janama nogi nga kigatang $19 bilion, gisom do pinoposili dii do Nike sabaagi janama bobos kigatang id pongindopuan sipoot. Gisom 2017, janama Nike kigatang do $ 29.6 bilion. Nike pointayad id taang ko-89 id sanarai 2018 Fortune 500 syarikat bobos agayo Amerika Syarikat miampai ginumu do naanu dau.

Syarikat diti pinotubuh antakan di 25 Milatok 1964, sabaagi **Blue Ribbon Sports**, di Bill Bowerman om Phil Knight, om miampai rasmi nokosiliu Nike, Inc. antakan di 30 Mikat 1971. Minaganu o syarikat diti do ngaran mantad Nike, dewi kalantayon Yunani. Pinapadagang o Nike do produk id siriba jenama sondii, miampai Nike Golf, Nike Pro, Nike+, Air Jordan, Nike Blazers, Air Force 1, Nike Dunk, Air Max, Foamposite, Nike Skateboarding, Nike CR7, om tangaanak syarikat kohompit no Brand Jordan, Hurley International om Converse. Nike nogi nga' sanganu do Bauer Hockey (sinimbanan kumaa ngaran Nike Bauer) mantad 1995 gisom 2008, ii sobolum dii nopo nga' i Cole Haan om Umbro o sanganu. Suai ko' momonsoi rasuk om kakamot, syarikat diti nogi nga' kikadai id siriba ngaran do Niketown. Ogumu atlet kiprofil takawas om pasukan sipoot sompomogunan do nataja do Nike, miampai tanda pamadagangan "Just Do It" om logo Swoosh di otutunan.

## Sukuon

## Basa'o sumusuhut
* "The Swoon of the Swoosh" by Timothy Egan at *The New York Times Magazine*, September 13, 1998

## Popionit soliwan

* Official web site
*2018 FIFA World Cup: Nike says Iran World Cup saga is 'misleading'
* Company summary, from the New York Stock Exchange website
Nintaban

Nintaban nopo nga ralan do mongilo do ginumu, ginayo toi sinodu do nunu nopo. Koubasan do mongintob nopo nga potimpuunon do Iso (1), Duo (2), Tolu (3), Apat (4), Limo (5), Onom (6), Turu (7), Walu (8), Siam (9), Hopod (10) om gisom do awu ointob.

Solinaid do 50,000 toun di pogulu, nokotimpuun no tulun do mongintob.
Nepal

**Nepal** (Boros Nepal: नेपाल) nopo nga iso pogun ii nosorili do tana id Himalaya, Asia Kabaatan ii miwolit do China (Tibet) id koibutan om India id kabaatan, kosilahon om kotonobon.

Pogun Nepal moden nobontuk maya Pi'isaan Nepal namaan di Prithvi Narayan Shah ontok 21 Momuhau 1768. Gisom toun 2006, Nepal nopo nga iso pogun kilaja om iso no pogun id pomogunan ii minoposiliu do kotumbayaan Hindu sabaagi kotumbayaan di poimbantug. Sajara di baino do Nepal nopo nga nokokito do tinggisaman montok kopomorintaan demokratik solinaid timpu pomorintahan laja mutlak. Mantad toun 1995 gisom 2006, nakawaya Nepal do pisangadan piompinaiyan miampai soudor Maois mantad Parti Komunis Nepal (Maois). Id iso karalano otoronong montok moningkod pisangadan om popoinsonong do demokrasi, ontok 18 Mikat 2006, Nepal nopo nga nokosiliu sabaagi pogun sekular mantad Parlimen Sementara Nepal. Ontok 28 Momuhau 2007, parlimen daamot minanahak kapaasan raang kooturan ii pinopoimagon do Nepal sabaagi *republik demokratik persekutuan*. Miting ko iso dewan perwakilan ii poimbida' minopoindalan do poimaganan dii ontok 28 Mikat 2008.

## Sukuon
Nollieux

**Nollieux** () nopo nga komun id jabatan Loire id Rhône-Alpes, tanga Perancis.

## Populasi

## Intangai nogi
*Communes of the Loire department

## Sukuon
Nondui

**Nondui** nopo nga songongi di kosuang order Diptera suang paganakan Culicidae; genus kosuang *Anopheles, Culex, Psorophora, Ochlerotatus, Aedes, Sabethes, Wyeomyia, Culiseta* om *Haemagoggus* di soginimu 14 genus di popohompit 3,500 kawo. Nondui haro duo kawo kisisik, tinan di anaru, onom gakod di anaru; ninaru di mogisusuai nga amu kolobi 15 mm.

Kogumuan nondui tontoluhan, kiwaa munung di kibontuk proboscis anaru di kalapus kulit mamalia (toi ko' tombolog, reptilia om amfibia montok monosop raha). Namuk tontoluhan momoguno protein montok mombontuk tontolu om sabab diet nondui nopo nga paha' om koua'an, di aiso protein, kogumuan nondui tontoluhan nuru monosop raha montok manganu protein di kosudong. Nondui gontoluhan misuai mantad nondui tontoluhan, tu kiwaa munung di amu kosudong montok monosop raha. Osuai tu nondui tontoluhan mantad iso genus, *Toxorhynchites*, amu monosop raha. Larva nondui agayo diti nopo nga mangakan larva nondui suai.

Nondui haro apat taang di otolinahas suang turugon koposion : tontolu, larva, pupa om molohing. Timpu tolu taang di pogulu tumanud kawo - om suhu. *Culex* *tarsalis* milo momogonop turugon koposion suang timpu 14 tadau montok 20 C om hopod tadau montok suhu 25 C. Piipiro kawo kiwaa turugon koposion di oniba solinaid apat tadau om haro nogi gisom iso wulan. Larva nondui milo ihumon id kinoyonon di kiwaig. Larva nondui momuhobo momoguno liwang tongus id dohuri tikiu. Pupa nga miagal nogi larva nga momuhobo maya sungu thorakis di haro id gelung thorakis. Kogumuan larva mangakan mikroorganisma, nga haro piipiro kawo larva di mangakan larva nondui suai. Piipiro larva nondui miagal *Wyeomyia* poimpasi id kinoyonon di koligogon. Larva kawo diti poimpasi id waig di nokotimung suang susumuni epifit *(epiphytic bromeliad)* toi ko' waig di nokotimung suang kukuwanga. Larva kawo genus *Deinocerites* poimpasi id walai pua' id piras rahat.
Nulu Trusmadi

**Nulu Trusmadi** toi ko' **Trus Madi** (Malayu: Gunung Trusmadi) nopo nga iso nulu i poinladsong id Boogian Pedalaman, Sabah, Malaysia. Ii nopo nga nulu koduo bobos akawas id Sabah om Malaysia miampai kinawas 2,642 meter (8,668 ft), kalapas Nulu Kinabalu. Lobi monginam do tumakad Trusmadi ko' nulu dii.

## Geologi
Geologi nopo do nulu diti nga kaampai no formasi tertiari mantad watu burutak (mudstone), syal om argillit miampai lapau tokoro do kuarsit, watu togis (sandstone), watu kelikir om watu kapur brekias.

## Biodiversiti
Koiyonon nopo do nulu diti nga poinsuang id Rizab Hutan Trusmadi i monokodung mogikaakawo flora om fauna di ogingo, kohompit no *Nepenthes macrophylla*, iso kawo susumuni kukuanga. Hibrid sandad *Nepenthes × trusmadiensis* nopo nga pinungaranan kaampap ngaran nulu diti. Ontok 1999, pinoindalan iso ekspedisi skala tokoro kokomoi biodiversiti nulu diti maya pitabangan do Muzium Sabah om Muzium Sains Alam Semula Jadi Universiti Negeri Louisiana miampai mogisuusuai spesies tombolog i norubaan id kinoyonon dii.

## Kouyuuyuo'
Ii nopo nga iso mantad kinoyonon ekopodtuongisan om katakadan nulu id Sabah. Kiwaa tolu wayaan tumakad nulu, ii no mantad  Wayaan Kaingaran (Tambunan), Wayaan Mastan (Keningau) om Wayaan Mannan (Sinua, Sook, Keningau). Wayaan Kaingaran om Mastan nopo nga awayaan nung momoguno padsakayan 4WD om Wayaan Mannan nopo nga kiwwaa ralan akses di osonong.

## Sukuon
Nulu Wakid

**Nulu Wakid** nopo nga nulu koduo akawas id watas Tambunan, kalapas Nulu Alab (1,500 meter). Kinoyonon nulu diti nopo nga id Kampung Sunsuron om sinawat 1,372 meter om nosorilian gouton di akapal om otomou. Id timpak nulu diti haro iso salib di noingkakat piipiro toun di nakatalib.

Nulu Wakid di poindoros Kampung Sunsuron. Gouton id posorili nogompian montok momogompi nulu sabaagi konuan aasil talun om tadon pana'an waig di oponsol montok tulun kampung id posorili.

## Ngaran
Tumanud tulun poingion poinsomok nulu, dii pogulu po haro songulun odu di moi indakod Nulu Wakid montok mogihum aasil talun. Soira noliong i odu, toinsanan tulun id kampung mongoi pogihum, nga wakid po nokito. Mantad dii, pinungaranan nodi nulu dii sabaagi Nulu Wakid.
Nuludan boros

Tumanud di Dokutur (Dr.) Goris Keraf (1979), oruhai no do koinsanan kouludan boros toi garama do baino nabaagi tumanud di Aristoteles. Otopot nopo kopio nga, iy Aristoteles nopo diti nga awu ih minomaagi do koboros-boroson kumaa do 10 kowoyo-woyoon. Numaan nopo dau onuai do koulud-uludon. Pinomogian koulud-uludon boros nopo di timpuuni nga walu no.

Soira tongoulun Iropah do minongulud garama id koboro-boroson diolo, ruhangai no diolo do koulud-uludon kawawagu it oguno diolo. Ka di pinoruhang diolo nopo diri nga ka sandang om ka giak.

# Ka pomungaran
# Ka pangaraja
# Ka pongowoyo-woyo
# Ka pongolon
# Ka ponokodung
# Ka pongingintob
# Ka popioput
# Ka poinsogulu
# Ka popoimagon
# Ka pongongodoi

=Noputan ponsoliwan=

Sinompuruan Boros - http://1dusun.blogspot.com/2011/01/sinompuruan-boros.html
Nisreen Elsaim

**Nisreen Elsaim** (Arabic: نسرين الصائم; nosusu 1993 toi ko' 1994) songulun aktivis iklim om porunding iklim Sudan 

## Koposion sondii
Nosusu i Elsaim id Sudan om pinagayo id Khartoum. Ontok di tanak po, asaru i Elsaim do mitimbungak miampai sandad posorili om mamaamain in disan Baang Nil Topurak om Nil Obulou, ii miruba id Khartoum.

Mongigit i Elsaim do ijazah sarjana muda do fizik om ijazah sarjana id teknologi tenaga di milo inwoguan mantad Universiti Khartoum.

Minampayat isido id Sudanese revolution ontok 2018 om 2019.

Sombulan kahapas do pisangadan tompinai Sudan ii nokoimpuun ontok Ngiop 2023, Elsaim om paganakan, kohompit do sawo om tanak kusai dau ii kiumul do siam wulan, sinansagan do mogidu mantad Sudan montok kasalamatan diolo. Tabang ipagon dau nopo nga poingiyon id dolikud, i au alaid om minidu pogun. Ginumuli isido kumaa pogun dii do totigas nga okon ko id Khartoum.

Mantad do nokoimpuun pisangadan tompinai id Sudan, poingiyon isido id London, Paris, Florence om Berlin.

## Kalaja
Ontok 2012, gama do bantahan ontok toun koiso id Universiti Khartoum, minonobon o karajaan do sikul di solinaid do tolu satanga wulan. Ontok timpu aiso kalas, naanangan i Elsaim kokomoi diplomasi sains om minimpuun do sumiliu sukarilawan id Sudanese Environment Conservation Society.

Ontok 2016, mingasas isido do Sudan Youth Organisation for Climate Change (SYOCC). Notindohoi isido sabaagi ponorikohon gisom do 2021.

Rumikot 2018, nokohompit isido do Pikagasan Kaadangan Iklim Pan Afrika om kuminalaja sabaagi porunding tomulok miampai African Group of Negotiators on Climate Change (AGN).

Ontok 2019, tuminindapou isido id Abu Dhabi Youth Voices conference. Kopongo porsidangan dii, naalap isido do miampayat manganjul do United Nations Youth Climate Summit 2019.

Isido nopo nga Ponorikohon Tinimungan Mamason Belia koiso PBB kokomoi kosimbanan Iklim mantad 2020 gisom 2022 ii pinaanjul do Setiausaha Agung PBB António Guterres, kopongo ponsalonan mantad Pikagasan Kaadangan Iklim Pan Afrika. Mimboros kokomoi koinganan dii ontok toun 2023, pinopolombus isido do kopuriman isido do tinimungan mamason "nokoponimban koubasanan posorili kohompitan do belia,: om noilaan nogi dau do kolunggui kopio "tumanud protokol PBB mantad kumalaja sabaagi aktiviti obibas".

Noonuan isido do gaa porsokutuan id Robert Bosch Academy id Jerman gisom Milau 2024.

## Gaa

* 2023 Young Activists Summit
* June 2024 Kofi Annan NextGen Democracy Prize finalist; pinaanjul di Kofi Annan Foundation om nogi Democracy and Culture Foundation.

## Intangai nogi

* Climate change id Sudan

## Noputan labus
* Talk by Nisreen Elsaim at the For Women in Science programme idYouTube

## Sukuon
Nur Dhabitah Sabri

**Nur Dhabitah binti Sabri** (nosusu ontok 12 Madas 1999) songulun atlet susumimpok Malayia. Nakaanu isido do pingat Gangsa id pialaan Sukan Komanwel 2014 id acara tongondu 10 meter platform miampai di Pandalela Rinong.

## Sukuon
Nur Fazura Sharifuddin

**Nur Fazura Sharifuddin** (Tulisan Jawi: نور فازورا بنت شريف دين; nosusu ontok 27 Manom 1983) nopo nga songulun minsisingkono, model om mosisinding tondu Malaysia. Pinotimpuun isido karaja id gana industri lilihis Malaysia miampai sumiliu momuruan ababayan pamalanan televisyen om piipiro kono tokoro. Isido nogi nga songulun momuruan ababayan televisyen ii nosolimbou do Rodiu Televisyen Malaysia (RTM), Teens World. Ontok toun 2004, pinosolimbou isido karaja filem maya kono toponsol id suang filem Bicara Hati mantad di Rosnani Jamil ii minogowit disido monorimo mobi kinalantayon. Ontok toun 2005, minsingkono nogi isido kono toponsol sabaagi Ratu id Filem Gol & Gincu.

Ointutunan i Fazura sabaagi iso mantad selebriti i bobos kigaya id Malaysia tumanud kogumuan majalah kohiakan om fesyen om nogi insaru koimbulai id suang majalah di "bergaya" om "kagayat ginawo". Gisom nopo 2017, nokoponsingkono isido id suang soginumu 16 filem om piipiro siri TV  om telefilem om nogi nosiliuu momuruan ababayan piipro program televisyen. Nosiliu nogi isido momilantoi id ababayan televisyen komedi *[[Maharaja Lawak Mega|Maharaja Lawak Mega]]*.

## Sukuon
Nurul Fatiha Abd Hamid

**Nurul Fatiha Abd Hamid** (nosusu ontok 13 April 1986) nopo nga songulun atlet gimnastik artistik. Nokoumbal yau minobi' pogun Malaysia ontok pialaan Sukan Asia Tenggara (2001/2003/2005/2007), Sukan Komanwel(2006), Sukan Asia (2006) om nogi piipiro piboian gimnastik id taang takawas. Nosusu isido hilo id Alor Star,  Kedah, Malaysia. Nokopupus isido sinikulan hilo id Universiti Putra Malaysia om  poinkalaja sabaagi manaanapanai om popolombus abal id RTM. Nindo, nokosiliu isido do Penerbit Rancangan hilo id RTM. Iso mantad kinalantayon di Nurul Fatiha nopo nga nakaanu 6 pingat amas id Sukan Asia Tenggara.
Obulou

**Warana obulou** nopo nga iso warna mantad spektrum i okito momoguno mato kasar. Obulou nopo nga iso mantad tolu warana asas miampai do warana aragang om osilou. Mantad do warana-warana diti, warana obulou nopo kisinodu gelombang di bobos tokoro (kiro-kiro 420-470 nanometer). Warana obulou nopo nga iso mantad tolu warana oponsol i gunoon id lukisan om teori warana koubasanan.
Oceania

**Oceania** toi ko' **Australasia** nopo nga iso Benua kaampai no pogun miagal do Australia, New Zealand, Papua New Guinea om pogun Kepulauan Pasifik miagal do Fiji, Nauru, Kiribati, Tahiti, Samoa, Palau om ogumu po.

Oceania nopo nga benua miampai linaab tindal bobos okoro om ginumu mogigion koduo okuri kalapas Antartika. Roitan ii do Oceania tu ii nopo nga tinimungan pulau-pulau id Lautan Pasifik.
Okinawa

**Prefektur Okinawa** toi ko' *Uchinā* id boros Okinawa nopo nga iso wilayah Jepun di poingiliu id bobos kabaatan, om haro 169 pulau di ointutunan sabaagi Kepulauan Ryukyu, id gugusan kepulauan gisom 1000 km mantad kabaatan kotonobon Kyushu gisom Tawian, sundung do pulau-pulau id boogian koibutan nopo nga poinsuang id Wilayah Kagoshima.

Longkod kakadaian, Naha, nopo nga poingiliu id boogian kabaatan pulau tagayo om bobos ogumu mogiigion, Pulau Okinawa, kira-kira satanga kawayaan id pialatan Kyushu om Taiwan. Kepulauan Senkaku nogi nga noporinta sabaagi boogian mantad ko' Wilayah Okinawa.

## Geografi

### Kakadayan
Haro 11 kakadayan id wilayah okinawa.

* Naha (Longkod wilayah)
* Ginowan
* Ishigaki
* Itoman
* Miyakojima
* Nago
* Nanjo
* Okinawa,_Okinawa
* Tomigusuku
* Urasoe
* Uruma

### Pakan om kampung
Sanarai diti popokito koiyonon pakan om kampung miampai watas.

* Watas Kunigami
** Ginoza
** Higashi
** Ie
** Kin
** Kunigami
** Motobu
** Nakijin
** Onna
** Ōgimi
* Watas Miyako
** Tarama
* Watas Nakagami
** Chatan
** Kadena
** Kitanakagusuku
** Nakagusuku
** Nishihara
** Yomitan
* Watas Shimajiri
** Aguni
** Haebaru
** Iheya
** Izena
** Kitadaitō
** Kumejima
** Minamidaitō
** Tokashiki
** Tonami
** Yaese
** Yonabaru
** Zamami
* Watas Yaeyama
** Taketomi
** Yonagumi

## Sukuon
Oktovia Manrose

**Wan Syamira Putri Oktovia Wan Syahman** toi ko**<nowiki/>**' lobi ointutunan sabaagi i **Oktovia Manrose** (lohowon nogi i **Octovia Manrose**; nosusu ontok 29 Gumas 1991) nopo nga songulun mimingkono tondu mantad Malaysia.  Isido nopo nga tanak do pikoruhangan do modsisinding dangdut i ointutunan, Iwan om mimingkono Allahyarhamah Rosnah Mohd Noor. Tadi dau, Aprena Manrose nga songulun mimingkono nogi.

## Koposion Pogulu
Nosusu isido ontok tadau Mirod 29 Ngiop 1991 Masihi kopiontok 20 Rabitul Akhir 1412 Hijrah id Kuala Lumpur mantad molohing dau, Iwan Syahman songulun modsisinding dangdut ointutunan ontok era 90-an om Allahyarhamah Rosnah Mohd Noor, mimingkono ointutunan ontok era 80-an. Isido nopo nga tanak koduo mantad tolu mogiobpinai. Tabang nopo disido nga i Ramada om tadi nopo dau nga i Aprena Manrose, i aktif nogi id gana pinsingkanaan.

## Kalaja
Minomit do pinsan disido, Nelydia om Uqasha Senrose i nokopogulu mimparagat doid gana pinsingkanaan, nokotorimo i Octovia do pongintalangan impohon doid gana pinsingkanaan maya konoon tokoro id suang drama *Cinta Si Wedding Planner* ii pinisingkanaan di Adi Putra om Mira Filzah.

Minsingkono nogi isido miampai di Nabila Huda om Ungku Ismail Aziz id suang drama *Dendam Aurora*; id nombo minsingkono i Octovia sabaagi i Hanna. Nokoimbulai nogi isido id piipiro episod drama *Gerak Khas*.Minsingkono isido miampai di pinsan dau, Nelydia Senrose i pinatalad miampai Addy Ashraf id drama *Cinta Tiada Ganti*, i numaan adaptasi mantad telenovela Filipina, *Sana'y Wala Nang Wakas*. Minigit i Octovia konoon sabaagi i Fatin.

Minomonsoi i Octovia kosolimbahan koiso doid layar agayo maya filem *Minah Moto* (2017) i binuruan di Ahmad Idham om mimingkono nopo nga i Dayana Roza; minsingkono isido sabaagi i Aju.

## Koposion Sondau-dau
Miniongoi i Octovia miampai Mohd Izat Abd. Rahman ontok 23 Mansak 2011 om kiwaa songulun tanak kusai, Muhammad Rayyan Zulkarnain (nosusu ontok 23 Momuhau 2011). Pinapail i Octovia om Mohd Izat do piadaan diolo ontok 2015. Ontok 27 Mansak 2019, kiwaa o piantakan di Octovia miampai Aliff Aziz. Kaantakan di minogowit spekulasi id pialatan di Octovia om sawo di Aliff, Bella Astillah.

## Sukuon
Olivia Rodrigo

*Teks condong*
**Olivia Isabel Rodrigo** (nosusu 20 Mansak 2003)) nopo nga songulun mimingkono' om susuminding tondu Amerika Syarikat, ii nointutunan miampai kono dau sabaagi Paige Olvera id siri Disney Channel, *Bizaardvark* om sabaagi Nini Salazar-Roberts id siri Disney+, *[https://ms.m.wikipedia.org/wiki/High_School_Musical:_The_Musical:_The_Series High School Musical: The Musical: The Series]*. Minanain isido kontrak miampai label rakaman Interscope Records om Geffen Records ontok toun 2020, om pinosoliwan gulu  "Drivers Licence" ontok Milatok 2021 om poinwiliu numbul 1id ''Billboard'' Hot 100.

## Koposion Gulu
Nosusu i Olivia Isabel Rodrigo ontok 20 Mansak 2003, id Murietta, California om suminukod id Temecula. Isido nopo nga pusakag Filipina ponong tapa dau om Jerman mantad Ireland ponong tina dau.  Tuminimpuun isido mampayat kalas pinsingkonoon om modisinding ontok umul onom toun om tuminimpuun misingkono id suang Pomolobusan teater id Sikul Tosiriba Lisa J. Mails om Sikul Takawas Dorothy McElhinney. Minundaliu isido mantad Murrieta kumaa Los Angeles mamaaso nakaanu o tonggungan id *Bizaardvark*. Baino, poingampai isido miampai Alippi.

## Sukuon
Olympic Dream

**Olympic Dream** nopo nga iso filem drama sukan Malaysia 2021 ii mantad do susuyan mantad om sinuhu do Don Hoe miampai skrip di Jeffrey Leong, Neo Jun Chen om Lyon Ng ii notorbit miampai De Theatre Entertainment om Full Billion Entertainment. Susuyan nopo diti nga kecekalan songulun sukod wagu ii Wong Anna ii kiangkab om kiiman-imanon sumiliu songulun pamain do badminton kabansaan mantad di tokoro po. Filem nopo diti nga nokotorimo do mogikaakawo pongiktirafan id festival filem sompomogunan om pinalabus ontok 23 Manom 2021 id Astro First.

## Sinopsis
Kokomoi di Wong Anna i kirahi om manu sumiliu do maamamain badminton kebangsaan mantad di okoro po. Sundung do haro kobolingkaangan do kolidasan, au ii mangantob do iman-imanon dau. Maso id sikul, nokokito i Anna binantug di Mamai Quan, songulun bagas maamamain badminton do *mengendalikan* bulu tangkis. Mantad dii, insaru i Anna do minluda miampai di Mamai Quan gisom nakalantoi id pialaan badminton. Nokito di moomomoluda Cheah o  kabaalan di Anna om minongukab ii ralan montok di Anna montok sumiliu maamamain badminton kebangsaan.

Soira nakagayo, nosiliu i Anna sabaagi iso mantad maamamain badminton kebangsaan bobos abantug. Sundung do ingkaa, nosindualan o koruhang beregu dau, i Xiu Man om Anna nuru i Anna mongolon do koruhang beregu wagu,i Hao Yu. Monotos i Anna om Hao Yu do minluda montok monolibamban oinsanan kobolingkaangan. Poingigit diolo angkab om kalansanan do 32.38 riong tulun Malaysia montok lumaang kumaa id Olimpik. Nakalantoi nangku i Anna om koruhang dau do  popoingkawas ngaran Malaysia om kaanu pingat amas Olimpik.

## Mimingkono

### Mimingkono oponsol (utama)
* Maya Karin sabaagi Mak Cik Fatimah 
* Jordan Voon sabaagi Pak Cik Quan 
* Annabelle Tan sabaagi Wong Anna (Muda) 
* Adelle Ng sabaagi Wong Anna 

### Pokitanan poimbida
* Rashid Sidek sabaagi tinan sondii
* Cheah Soon Kit sabaagi Coach Cheah 
* Ong Ewe Hock sabaagi Coach Ong 
* Janice Woon Khe Wei sabaagi tinan sondii
* Vivian Hoo Kah Mun sabaagi Vivian Hoo Kah Mun 
* Jean Tan sabaagi Siu Man 
* John Tan sabaagi Ho Hao Yu 
* Jeffrey Leong sabaagi Cikgu Goh 
* Chai Zi sabaagi Pak Cik Quan (Muda)

## Sukuon
Oman

**Oman** nopo nga iso pogun id kinoiyonon Semenanjung Arab toi ko' Jazirah Arab id boogian tenggara, Asia boogian barat daya. Oman nopo nga miwolit do Emiriah Arab Miiso ii poingion id sampaping do kotonobon rahat, Arab Saud id kotonobon, om Yaman id kotonobon daya. Kakadayan tagayo nopo nga Masqat.

Soginumu do 98.8% mogigion do Oman nopo nga kiugama do Islam. Oman nopo nga iso pogun miampai kesultanan di poimbantug, miampai Sultan Oman di nondo ii Haitham bin Tariq ii minamaganti di Qaboos bin Said al Said ii minidu pogun ontok 10 Milatok 2020. Kinalaabon do watas Oman nopo nga opintanga do kinalaabon Pualu Sumatera, Indonesia.

## Sukuon
Oprah Winfrey

**Oprah Gail Winfrey** (nosusu ontok 29 Milatok 1954) nopo nga momuruan ababayan televisyen, mimingkono, penerbit, om dermawan Amerika Syarikat. Ointutunan isido maya ababayan ponorubungan The Oprah Winfrey Show, i nosiliu program bobos akawas rating id suang kawo dau id sajara, pinosolimbou mantad 1986 gisom 2011. Montok soboogian tulun, isido nopo nga tondu bobos kirahung id pomogunan.

## Sukuon
Opurak

**Opurak**  nopo nga iso warana i kiwotik do atalang nga aiso rona. Wotik  topurak kiharo oisanan wotik Id spektrum nampak, om somonu okito sabaagi "wotik akromatik".
Osilou

**Osilou** nopo nga wotik babang i kaanu mongunsub koduo-duo wotik aragang om otomou sel-sel kon retina, nga okon ko' sel-sel kon obulou. Binabang miampai sinodu gelombang 565-590 nanometer nopo nga osilou,sundung do babang komposit kiwaa frekuensi koduo-duo aragang om otomou, miagal do popilongot do jingga miampai babang otomou tuntu punti, toi ko' aragang miampai babang otomou, nga papaasil nogi babang osilou. Babang osilou nopo nga iso mantad wotik ngaawi do subtraktif di oponsol, om wotik pomogonop dau, smiagal di pinotolinahas do sains, ii no wotik obulou. Sundung do ingkaa, gama do koulalaho pigmen cat, montok do puru mananaat om nogi moomomolukis, miampai tradisi, wotik pomogonopo nopo nga wotik osohug.

Sistem CMYK montok pencetakan wotik tumanud pomogunoon apat dakwat, iso nopo mantad dii nga wotik osilou. Wotik osilou montok wotik dau sondii nopo nga okon ko' piawai, mulong do julat dakwat-dakwat osilou nopo di gunoon nga okikip.

## Sukuon
Otomou

**Otomou** (Jawi: ‏هيجاو‎‎ naanu mantad Barat Proto-Melayu-Polinesia **hizaw*) nopo nga warana di asaru okito id sandad posorili, loolobi tanom-tanom. Kogumuan tanom-tanom id posorili nopo nga kiwarana otomou loolobi i kiklorofil, iso kawo sebatian i oponsol id proses fotosintesis.
Ottawa, Ivory Coast

**Ottawa** nopo nga iso kampung id kabaatan kotonobon do Ivory Coast. Ii nopo nga hilo id sub-prefektur do Okrouyo, Soubré Department, Nawa Region, Bas-Sassandra District.

Ottawa nopo nga iso komun gisom Gomot 2012, soira nosiliu ii iso mantad 1126 komun pointongkop pomogunan i noidu.

## Nuut
PUBG

**PUBG** toiko ngaran ososok (*PlayerUnknown's Battlegrounds*) nopo nga iso pomoinan *battle royale* id suang piromutan i tinuridong di *PUBG Corporation* (baino oilaan sabaagi do Krafton), tanak komponi do komponi pomoinan vidiu Korea Kabataan Bluehole. Pomoinan diti poingimpou maya mod i pogolu winonsoi di *Brendan "PlayerUnknown" Greene* montok do pomoinan suai i ponoguas mantad filom *Jepun Battle Royal* ontok toun 2000 om nokoimogot sumiliu iso pomoinan mandiri id siriba tisuhu *Kreatif Greene.* Id suang do pomoinan diri, lobi do hatus mamamain  tumindak id iso pulou om mogihum sanjata om bakalang montok do mamatai tulun suai. Tulun toiko tinimungan di nasalamat mantad blue zone toiko nakaanu minonimbak oinsanan mamamain id suang pomoinan di nga kaanu do *"winner winner chicken dinner"* (nakalantoi). Kumoinsan pinokuhus iti PUBG montok do Microsoft windows maya do program beta akses awal Steam ontok do gomot 2017 miampai rilis poimponu id momuhau 2017. Minaan nogi di Microsoft Studios posoliwano iti pomoinan montok do Xbox one maya do program Xbox Game Preview id wulan di miampai rasmi id manom 2018. PUBG Mobile, versi pomoinan montok do iOS om Android pinosoliwan ontok toun 2018 sabaagi tambahan kumaa port montok do PlayStation 4. Minaan posoliwano o versi montok platform streaming Stadio ontok ngiop 2020 om nokosiliu iso pomoinan vidiu bobos do alaku tu ogumu i minamain iti pomoinan. Nokojual iti pomoinan lobi 70 juta id komputer poribadi om konsol pomoinan ontok toun 2020. Soginumu 1 billion mamadownload o pomoinan PUBG diti ontok gomot 2021 om nakaanu lobi $ 4.3 bilion id telipun ontok  momuhau 2020.  Nakaanu iti pomoinan tisuli positif mantad tulun ginumuan tu mulong po do kiwaa o piipiro koluhuyon id teknikal nga kiwaa o taang kabaalan i ouhan maan pomoino montok mamamain wagu. Nakaanu o pomoinaan diti gaa "Pencalonan Game of The Year".